Iepirkuma

**Uzņēmuma darbinieku veselības apdrošināšana**

**identifikācijas Nr. AS OŪS 2016/11, Olaine**

**NOLIKUMS**

**Olaine 2016**

**Saturs**

[1. Iepirkuma priekšmets 3](#_Toc469593369)

[2. Iepirkuma identifikācijas numurs 3](#_Toc469593370)

[3. Pasūtītājs 3](#_Toc469593371)

[4. Iepirkuma procedūra, paredzamā līguma summa, līguma termiņš, vieta un vispārīgie nosacījumi 3](#_Toc469593372)

[5. Informācijas apmaiņa un papildu informācijas sniegšana, iespējas iepazīties ar nolikumu 3](#_Toc469593373)

[6. Piedāvājuma iesniegšanas laiks un vieta 4](#_Toc469593374)

[7. Piedāvājuma noformēšanas kārtība 4](#_Toc469593375)

[8. Pretendentu atlases prasības 5](#_Toc469593376)

[10. Piedāvājuma vērtēšana 7](#_Toc469593377)

[11. Iepirkuma rezultātu pieņemšana, paziņošana un līguma slēgšana 9](#_Toc469593378)

[12. Iepirkuma komisijas tiesības un pienākumi 10](#_Toc469593379)

[13. Pretendenta tiesības un pienākumi 10](#_Toc469593380)

Pielikumi:

[Pielikums Nr. 1. Pieteikums 12](#_Toc469593381)

[Pielikums Nr. 2. Apliecinājums par Pretendenta pieredzi 14](#_Toc469593382)

[Pielikums Nr. 3. Pretendenta tehniskā piedāvājuma forma 15](#_Toc469593383)

[Pielikums Nr. 4. Finanšu piedāvājums 22](#_Toc469593384)

# 1. Iepirkuma priekšmets

AS “Olaines ūdens un siltums” darbinieku veselības apdrošināšana.

# 2. Iepirkuma identifikācijas numurs

AS OŪS 2016/11, Olaine

# 3. Pasūtītājs

* 1. AS “Olaines ūdens un siltums”, vienotais reģistrācijas numurs 50003182001, Kūdras ielā 27, Olaine, Olaines novads, LV – 2114.
	2. Kontaktpersona: Mārcis Mazurs, tālrunis 25667785, e-pasts: marcis.mazurs@ous.lv. Kontaktpersona sniedz tikai organizatoriska rakstura informāciju par iepirkumu.
	3. Pasūtītāja pilnvarotais apdrošināšanas brokeris ir SIA „Colemont FKB Latvia”, reģistrācijas numurs 40003484130. Brokera pienākumos ietilpst arī iepirkuma līgumu pārraudzīšana un apkalpošana, tajā skaitā Pasūtītāju darbinieku konsultēšana par iepirkuma rezultātā iegādāto veselības apdrošināšanas polišu izmantošanu, informācijas un dokumentu aprites nodrošināšana starp apdrošināšanas sabiedrību un Pasūtītājiem, un citi brokera pienākumi. Atlīdzība par brokera pakalpojumiem, kura jāsedz uzvarējušajam Pretendentam, ir 10% (desmit procenti) no kopējās samaksātās apdrošināšanas prēmijas visa Līguma par veselības apdrošināšanas pakalpojuma sniegšanu darbības termiņa laikā.

# 4. Iepirkuma procedūra, paredzamā līguma summa, līguma termiņš, vieta un vispārīgie nosacījumi

* 1. Iepirkuma priekšmets atbilstoši CPV klasifikatoram ir sekojošs:
		1. 66512200-4 (Veselības apdrošināšanas pakalpojumi).
	2. Iepirkumu organizē, piemērojot Publisko iepirkumu likuma 82.pantu un paredzamā kopējā līgumu summa gadā līdz 41 999,99 EUR.
	3. Paredzamais līguma un polises darbības laiks: 1 gads (no 2017.gada 01.janvāra līdz 2017.gada 31.decembrim).
	4. Pretendentam jāiesniedz tikai viens piedāvājuma variants.
	5. Piedāvājumu izvēles kritērijs – saimnieciski visizdevīgākais piedāvājums.
	6. Piedāvājuma derīguma termiņš ir 30 (trīsdesmit) dienas no piedāvājumu iesniegšanas termiņa beigām.

# 5. Informācijas apmaiņa un papildu informācijas sniegšana, iespējas iepazīties ar nolikumu

* 1. Iepirkuma dokumentācija ir pieejama Pasūtītāja tīmekļa vietnes http://www.ous.lv/lv/ sadaļā „Iepirkumi”.
	2. Pretendentiem ir tiesības pieprasīt papildus informāciju par iepirkumu, tajā skaitā, prasīt paskaidrojumus par iepirkuma nolikumā ietverto informāciju. Šie pieprasījumi iesniedzami rakstveidā Olainē, Kūdras ielā 27, LV-2114 vai iesūtami šajā nolikumā norādītajai kontaktpersonai elektroniska dokumenta veidā.
	3. Par jautājuma saņemšanas dienu tiek uzskatīts saņemšanas datums darba dienas laikā no plkst. 09:00 līdz 17:00.
	4. Pasūtītāja iepirkumu komisijas sagatavotās atbildes tiek nosūtītas Pretendentam, kas uzdevis jautājumu, kā arī vienlaikus Pasūtītāja kontaktpersona ievieto šo informāciju Pasūtītāja tīmekļa vietnē: http://www.ous.lv/lv/, norādot arī uzdoto jautājumu.
	5. Pretendenti var iepazīties ar nolikumu (drukātā formātā) Olainē, Kūdras ielā 27 līdz nolikuma 6.1.punktā norādītajam piedāvājumu iesniegšanas brīdim darba dienās no plkst. 09:00 līdz 12:00 un no plkst.13:00 līdz 17:00, vizīte ir iepriekš jāsaskaņo ar Pasūtītāja norādīto kontaktpersonu.
	6. Ieinteresēto Pretendentu pienākums ir pastāvīgi sekot Pasūtītāja mājas lapā publicētajai informācijai par iepirkumu un ņemt to vērā veidojot savu piedāvājumu.
	7. Publicējot visu iepirkuma dokumentāciju (nolikums un atbildes uz visiem jautājumiem) Pasūtītāja mājaslapā, ikvienam Pretendentam tiek nodrošināta brīva pieeja iepirkuma dokumentācijai, tāpēc Pasūtītājs nav atbildīgs, ja kāds no Pretendentiem nav iepazinies ar pilnu iepirkuma dokumentāciju.

# 6. Piedāvājuma iesniegšanas laiks un vieta

* 1. Pretendenti piedāvājumus var iesniegt līdz **2016.gada 29.decembrim, plkst.10.00.**
	2. Pretendenta piedāvājums jānogādā Pasūtītājam Olainē, Kūdras ielā 27 līdz nolikuma 6.1.punktā noteiktajam termiņam. Piedāvājums var tikt piegādāts personīgi, ar kurjera starpniecību vai pasta sūtījumā.
	3. Pretendents, iesniedzot piedāvājumu, var pieprasīt no Pasūtītāja atbildīgās personas apliecinājumu tam, ka piedāvājums saņemts (ar norādi par piedāvājuma saņemšanas laiku).
	4. Piedāvājumus, kuri saņemti pēc nolikuma 6.1.punktā norādītā iesniegšanas termiņa beigām, Pasūtītāja atbildīgā persona reģistrē un marķē ar atzīmi „NOKAVĒTS”, un piedāvājumu neatvērtā veidā atdod vai nosūta atpakaļ iesniedzējam.
	5. Pretendents var atsaukt vai mainīt savu piedāvājumu līdz nolikuma 6.1.punktā noteiktā termiņa beigām. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts atkārtotā piedāvājuma iesniegšanas brīdis.
	6. Pēc piedāvājuma iesniegšanas termiņa beigām Pretendents savu piedāvājumu nevar grozīt.
	7. Visus izdevumus, kas saistīti ar piedāvājuma sagatavošanu un iesniegšanu sedz Pretendents.
	8. Iesniegtie piedāvājuma materiāli netiek atdoti atpakaļ Pretendentam, izņemot nolikuma 6.4.punktā minēto gadījumu.
	9. Šajā konkursā uzvarējušā Pretendenta piedāvājumam jābūt spēkā visā līguma darbības laikā, nedrīkst paaugstināt līgumcenu, samazināt un pasliktināt pakalpojuma apjomu un kvalitāti.

# 7. Piedāvājuma noformēšanas kārtība

* 1. Pretendents sagatavo un drukātā veidā iesniedz savu piedāvājumu saskaņā ar nolikumā izvirzītajām prasībām.
	2. Piedāvājuma dokumentus jāizstrādā atbilstoši Ministru kabineta 28.09.2010. noteikumu Nr. 916 „Dokumentu izstrādāšanas un noformēšanas kārtība” prasībām.
	3. Piedāvājuma dokumentiem jābūt sagatavotiem latviešu valodā, skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, bez iestarpinājumiem, dzēsumiem, svītrojumiem, labojumiem vai matemātiskām kļūdām. Ja labojumi ir izdarīti, tiem jābūt atrunātiem Latvijas Republikas normatīvajos aktos noteiktajā kārtībā.
	4. Svešvalodā sagatavotiem piedāvājuma dokumentiem jāpievieno Pretendenta paraksta tiesīgas personas apliecināts tulkojums latviešu valodā. Pretendents ir tiesīgs visu tā piedāvājumā esošo dokumentu atvasinājumu, kopiju un tulkojuma pareizību apliecināt ar vienu apliecinājumu.
	5. Ja iepirkumu komisijai rodas šaubas par piedāvājumā iesniegtā dokumenta kopijas autentiskumu, Pretendenta pienākums, pēc iepirkumu komisijas lūguma, ir uzrādīt norādītā dokumenta oriģinālu.
	6. Piedāvājuma dokumentiem jābūt cauršūtiem (caurauklotiem), tā lai dokumentu lapas nebūtu iespējams atdalīt, lapām jābūt sanumurētām atbilstoši pievienotajam satura rādītājam. Uz pēdējās lapas aizmugures caurauklošanai izmantojamai auklai jābūt nostiprinātai ar pārlīmētu lapu, uz kuras norādīts cauraukloto lapu skaits un kas tiek apstiprināts ar Pretendenta paraksta tiesīgas personas parakstu.
	7. Piedāvājums iesniedzams aizlīmētā un aizzīmogotā iepakojumā, uz kura jānorāda sekojošais:

|  |
| --- |
| AS Olaines ūdens un siltumsKūdras iela 27, Olaine, LV- 2114, LatvijaPretendenta nosaukums, juridiskā adrese, reģistrācijas numurs, tālrunis, e-pasta adresePiedāvājums konkursam„**Uzņēmuma darbinieku veselības apdrošināšana**”,identifikācijas numurs AS OŪS 2016/11, OlaineNeatvērt līdz piedāvājumu atvēršanas sanāksmei.PIEDĀVĀJUMA ORIĢINĀLS |

* 1. Pretendentam ir jāiesniedz 1 (viens) piedāvājuma eksemplārs.
	2. Iesniedzot piedāvājumu, Pretendents apstiprina, ka ir iepazinies ar pilnu iepirkuma dokumentāciju un pilnībā atzīst visus iepirkuma dokumentācijā ietvertos nosacījumus.
	3. Piedāvājuma dokumentus paraksta Pretendenta pārstāvis, kuram ir šādas tiesības. Ja dokumentus paraksta pilnvarota persona, tad dokumentiem jāpievieno Latvijas Republikas normatīvajos aktos noteiktajā kārtībā noformēta pilnvara.

# 8. Pretendentu atlases prasības

* 1. Pretendenta atlases nosacījumi ir obligāti visiem Pretendentiem, kas vēlas iegūt tiesības slēgt iepirkuma līgumu.
	2. Pretendents ir juridiskā persona, personu apvienība jebkurā to kombinācijā, kas attiecīgi piedāvā un pilnībā spēj sniegt pakalpojumus atbilstoši iepirkuma priekšmetam un kurš ir iesniedzis piedāvājumu šī iepirkuma ietvaros.
	3. Pretendents ir licencēts apdrošinātājs vai ārzemju apdrošinātājs, vai to apvienība, kuram ir tiesības sniegt veselības apdrošināšanas pakalpojumus. Pretendents nevar būt apdrošināšanas vai pārapdrošināšanas starpniecības pakalpojumu sniedzējs.
	4. Attiecībā uz Pretendentu nav iestājies neviens no minētajiem apstākļiem:
		1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, nav konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 EUR;
		3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 8.4.1. un 8.4.2.apakšpunktā minētie nosacījumi.
	5. Iesniedzot iepirkuma nolikumā pieprasītos dokumentus, Pretendents apliecina, ka tā kvalifikācija un resursi ir pietiekami līguma izpildei.

**9. Pretendentu atlases prasības un iesniedzamie dokumenti**

| **Prasība** | **Iesniedzamais** **dokuments** |
| --- | --- |
| * 1. Pretendenta apliecinājums par piedalīšanos konkursā, kas jāparaksta Pretendenta pārstāvim ar pārstāvības tiesībām vai tā pilnvarotai personai.
 | * + 1. Pretendenta pieteikums dalībai konkursā (aizpildīts [Pielikums Nr. 1](#Ref368407404)).
 |
| * + 1. Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas (turpmāk – LR) Uzņēmumu reģistrā norādītās.
 |
| * + 1. Ja Pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
 |
| * 1. Pretendents ir reģistrēts atbilstoši attiecīgās valsts normatīvo aktu prasībām.
	2. Pretendents normatīvajos tiesību aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs.
 | * + 1. Informāciju par Pretendentu, kurš ir reģistrēts LR Komercreģistrā, Pasūtītājs pārbauda Uzņēmumu reģistra mājaslapā.
 |
| * + 1. Attiecībā uz ārvalstī reģistrētu vai pastāvīgi dzīvojošu Pretendentu - komercdarbību reģistrējošas iestādes ārvalstī, kurā Pretendents reģistrēts, izdotas un spēkā esošās reģistrācijas apliecības vai cita līdzvērtīga dokumenta kopija
 |
| * 1. Pretendents ir tiesīgs sniegt veselības apdrošināšanas pakalpojumus atbilstoši attiecīgās valsts normatīvo aktu prasībām.
 | * + 1. Pretendenta licences kopija veselības apdrošināšanas pakalpojumu sniegšanai.
 |
| * + 1. Ja piedāvājumu iesniedz personālsabiedrība, tad nolikuma 9.4.1. punktā minēto dokumentu iesniedz par katru dalībnieku.
 |
| * 1. Pretendentam iepriekšējo 3 (trīs) gadu (2013., 2014., 2015.g. līdz piedāvājuma iesniegšanas dienai) laikā vai īsākā laika posmā, ja Pretendents ir uzsācis savu darbību vēlāk, ir pozitīva pieredze vismaz 3 (trīs) iepirkuma priekšmetam līdzīgu pakalpojumu sniegšanā ne mazāk kā 175 (simt septiņdesmit pieci) personām.
 | * + 1. Apliecinājums par Pretendenta pieredzi atbilstoši Nolikuma 9.5. punktam.
 |
| * + 1. Pretendents iesniedz vismaz 3 (trīs) pozitīvas atsauksmes (oriģināli vai apliecinātas kopijas).
 |
| * + 1. Atsauksmes satur attiecīgā pakalpojuma saņēmēja apliecinājumu, ka Pretendents iepirkuma līguma ietvaros nodrošina (ir nodrošinājis) vismaz tik personu veselības apdrošināšanu, cik norādīts 9.5.punktā.
 |

# 10. Piedāvājuma vērtēšana

* 1. Pasūtītājs atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
	2. Iepirkuma komisija vērtēs Pretendenta piedāvājuma noformējuma atbilstību izvirzītajām prasībām. Ja piedāvājums neatbilst nolikuma prasībām attiecībā uz piedāvājuma noformējumu, iepirkuma komisija, vērtējot neatbilstību būtiskumu, var lemt par piedāvājuma tālāku neizskatīšanu un noraidīšanu.
	3. Iepirkumu komisija vērtēs Pretendenta piedāvājumu atbilstību atlases prasībām (nolikuma 8., 9.punkti). Iepirkuma komisija bez tālākas izskatīšanas atstāj un noraida tos Pretendentu piedāvājumus, kuri nav atbilstoši nolikumā noteiktajām Pretendentu atlases prasībām.
	4. Iepirkumu komisija pārbaudīs piedāvājumu atbilstību pakalpojuma sniegšanas minimālajām prasībām, kas norādītas nolikuma Pielikumā Nr. 3. Neatbilstoši piedāvājumi no tālākas vērtēšanas tiks izslēgti.
	5. Iepirkumu komisija pārbaudīs piedāvājumu atbilstību nolikuma Pielikumam Nr. 4 „Finanšu piedāvājums”, vai finanšu piedāvājumā nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtēs un salīdzinās piedāvātās līgumcenas. Nepamatoti lēts piedāvājums tiek noraidīts. Ja iepirkumu komisija konstatē, ka Pretendenta piedāvājums varētu būt nepamatoti lēts, iepirkuma komisija pirms iespējamās šā piedāvājuma noraidīšanas, rakstveidā pieprasa detalizētu paskaidrojumu par būtiskākajiem piedāvājuma nosacījumiem, kā, piemēram – īpaši izdevīgus pakalpojuma sniegšanas nosacījumus.
	6. Iepirkuma komisija ir tiesīga labot aritmētiskās kļūdas, kas konstatētas piedāvājumu izvērtēšanas laikā, paziņojot Pretendentam par visiem labojumiem. Aritmētiskās kļūdas tiek labotas šādā kārtībā:
		1. ja atšķiras skaitļi vārdos un ciparos, par pamatu tiek ņemti skaitļi vārdos;
		2. pārrēķinot Pretendenta finanšu piedāvājumu, aprēķins tiek veikts, par pamatu ņemot norādītās vienības cenas, ja ir kļūda kopējā cenā, pieskaitot vai atņemot starpsummas, ņem vērā starpsummu.
	7. Novērtējot un salīdzinot piedāvājumus, kuros bijušas aritmētiskās kļūdas, iepirkuma komisija ņem vērā izlabotās cenas.
	8. Par aritmētisko kļūdu labojumiem tiek informēts piedāvājuma iesniedzējs, kura piedāvājumā kļūdas tiek labotas.
	9. Iepirkumu komisija piedāvājumus vērtē un salīdzina pēc visiem nolikumā norādītajiem saimnieciski visizdevīgākā piedāvājuma vērtēšanas kritērijiem.

|  |  |  |  |
| --- | --- | --- | --- |
| Nr.p.k. | Kritērijs | Apzīmējums | Iespējamais punktu skaits kritērija ietvaros |
| 1. | Ambulatorie pakalpojumi | K1 | 0-35 |
| 2. | Papildprogrammas “Zobārstniecība” uzlabojumi | K1.1 | 0-5 |
| 3. | Stacionārie pakalpojumi | K2 | 0-40 |
| 4. | Radinieku koeficients | K3 | 0-10 |
| 5. | Papildprogrammas | K4 | 0-10 |
|  | **Kopējais iespējamais punktu skaits:** | **0-100** |

* 1. Punktu piešķiršanas kārtība:
		1. **K1** – ambulatorie pakalpojumi – Pretendenta piedāvāts izvērsts pakalpojumu klāsts ar piemērojamiem ierobežojumiem, apakšlimitiem un cenrādi. Piedāvājuma salīdzināšanu un vērtēšanu Pasūtītājs veic baltoties pēc principa: būtisks uzlabojums salīdzinot ar cita Pretendenta iesniegto piedāvājuma; par būtiskiem uzlabojumiem tiek uzskatīti:
			+ apdrošinājuma summas palielinājums par 100,- EUR (daļēji būtisks - tiek piešķirts 1 (viens) punkts), palielinājums vairāk par 200,- EUR (būtisks – tiek piešķirti 2 (divi) punkti);
			+ pakalpojuma cenrādis - cenrāža palielinājums 2-5 EUR ietvaros (daļēji būtisks – 1 (viens) punkts); vairāk kā 5 EUR (būtisks – 2 (divi) punkti).

Maksimālais punktu skaits - 35 (trīsdesmit pieci) – tiek piešķirts piedāvājumam, kurš visvairāk atbilst Pasūtītāja interesēm.

* + 1. **K1.1.** – Papildprogramma “Zobārstniecība” uzlabojumi tiek vērtēti pēc minimālo prasību uzlabojumiem - apmaksājamo procentu un apdrošinājuma summas palielinājums.

Maksimālais punktu skaits šī kritērija ietvaros - 5 (pieci) punkti - tiek piešķirti piedāvājumam, kas pēc Pasūtītāja uzskatiem satur būtiskākus uzlabojumus; būtisks uzlabojums ir apdrošinājuma summas palielinājums par 100,- EUR vai atlaides procenta palielinājums par 15%.

* + 1. **K2** – stacionārie pakalpojumi – Pretendenta piedāvāts izvērsts pakalpojumu klāsts ar piemērojamiem ierobežojumiem, apakšlimitiem un cenrādi. Piedāvājuma salīdzināšanu un vērtēšanu Pasūtītājs veic baltoties pēc principa: būtisks uzlabojums salīdzinot ar cita Pretendenta iesniegto piedāvājuma; par būtiskiem uzlabojumiem tiek uzskatīti:
			- apdrošinājuma summas palielinājums par 100,- EUR (daļēji būtisks - tiek piešķirts 1 (viens) punkts), palielinājums vairāk par 200,- EUR (būtisks – tiek piešķirti 2 (divi) punkti);
			- pakalpojuma cenrādis - cenrāža palielinājums 2-5 EUR ietvaros (daļēji būtisks – 1 (viens) punkts); vairāk kā 5 EUR (būtisks – 2 (divi) punkti).

Maksimālais punktu skaits - 40 (četrdesmit) – tiek piešķirts piedāvājumam, kurš visvairāk atbilst Pasūtītāja interesēm.

* + 1. **K3** – Pamatprogrammu uzlabojums - koeficients radiniekiem – piedāvājumam ar vismazāko koeficientu darbinieku radinieku apdrošināšanai tiek piešķirts maksimālais punktu skaits - 10 (desmit) punkti, pārējiem piedāvājumiem punkti tiek aprēķināti pēc sekojošas formulas:

Max \* (x / y) = z, kur

Max – maksimāli iespējamais punktu skaits;

x – matemātiski mazākā skaitliskā vērtība starp visiem piedāvājumiem;

y - vērtējamā Pretendenta matemātiskā piedāvātā vērtība;

z – attiecīgā piedāvājuma iegūtie punkti.

* + 1. **K4** – Papildprogrammas – Pretendenta piedāvāto papildprogrammu vērtēšana, kurā ietilpst visu papildus veselību un veselību veicinoši pasākumi, piemēram, sports, optika, medikamenti u.c. Papildprogrammu izvēle un iegāde tiek nodrošināta no Pasūtītāja darbinieku puses, t.i. personiskajiem līdzekļiem.

Maksimālais punktu skaits šī kritērija ietvaros ir 10 (desmit) punkti, kuri tiek piešķirti piedāvājumam, kas pēc Pasūtītāja uzskatiem visvairāk atbilst Pasūtītāja darbinieku interesēm.

* 1. Par saimnieciski visizdevīgāko piedāvājumu tiek uzskatīts piedāvājums, kas ir novērtēts ar augstāko punktu skaitu; vērtējumu nosaka ar precizitāti 2 (divi) cipari aiz komata.
	2. Ja gadījumā vairākiem Pretendentiem ir vienādas augstākais punktu novērtējums, tad iepirkuma komisija izvēlas to Pretendentu, kurš nodarbina vismaz 20 (divdesmit) notiesātos ieslodzījuma vietās; ja minētā nodarbinātība netiek nodrošināta, tad veic aizklātu izlozi.

# 11. Iepirkuma rezultātu pieņemšana, paziņošana un līguma slēgšana

* 1. Līguma slēgšanas tiesības tiek piešķirtas Pretendentam, kurš iesniedzis iepirkuma nolikuma prasībām atbilstošu saimnieciski izdevīgāko piedāvājumu iegūstot vislielāko punktu skaitu saskaņā ar noteiktajiem vērtēšanas kritērijiem.
	2. Visi Pretendenti un Iepirkumu uzraudzības birojs tiek rakstveidā informēti par konkursa rezultātiem 3 (trīs) darba dienu laikā no lēmuma pieņemšanas dienas.
	3. Ja šī konkursa ietvaros nav iesniegti piedāvājumi vai ja iesniegtie piedāvājumi neatbilst nolikumā noteiktajām prasībām, iepirkuma komisija pieņem lēmumu izbeigt šo konkursu un 3 (trīs) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par konkursa rezultātu.
	4. Iepirkuma komisija var jebkurā brīdī pārtraukt šo konkursu, ja tam ir objektīvs pamatojums. Iepirkuma komisija 3 (trīs) darbdienu laikā vienlaikus (vienā dienā) informē visus Pretendentus par visiem iemesliem, kuru dēļ konkurss tiek pārtraukts. Iepirkuma komisija iespējami īsā laikā, bet ne vēlāk kā 3 (trīs) darbdienu laikā pēc Pretendentu informēšanas iesniedz publicēšanai Iepirkumu uzraudzības birojam paziņojumu par konkursa rezultātiem, kā arī nosūta pārtraukšanas pamatojumu Iepirkumu uzraudzības birojam, norādot apstākļus, kas bija par pamatu konkursa pārtraukšanai.
	5. Pasūtītājs ar iepirkuma uzvarētāju slēdz iepirkuma līgumu.
	6. Konkursa uzvarētājam iepirkuma līgums jāparaksta 5 (piecu) darba dienu laikā no Pasūtītāja nosūtītā uzaicinājuma parakstīt līgumu saņemšanas dienas. Ja norādītajā termiņā konkursa uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu.
	7. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums slēgt iepirkuma līgumu:
		1. reģistrē personālsabiedrību LR Uzņēmumu reģistra Komercreģistrā 10 (desmit) darba dienu laikā no iepirkuma komisijas nosūtītā uzaicinājuma;
		2. noslēdz sabiedrības līgumu, kur visi biedri par uzņemtajām saistībām atbild solidāri, iesniedzot sabiedrības līguma kopiju.
	8. Ja piedāvājumu iepirkumā iesniedz personālsabiedrība, tad iepirkuma līgums tiek slēgts pēc komersanta reģistrācijas apliecības (kopijas) iesniegšanas Pasūtītājam. Ja 10 (desmit) darba dienu laikā no Pasūtītāja nosūtītā uzaicinājuma personālsabiedrība netiek reģistrēta vai netiek iesniegts sabiedrības līgums, tas tiek uzskatīts par Pretendenta (piegādātāju apvienības) atteikumu slēgt iepirkuma līgumu.

# Iepirkuma komisijas tiesības un pienākumi

* 1. Komisijas tiesības:
		1. Pieprasīt, lai Pretendents sniedz visu pieprasīto papildinformāciju par iesniegto piedāvājumu, kas nepieciešams, lai novērtētu piedāvājuma atbilstību nolikumā izvirzītajām prasībām, kā arī piedāvājuma salīdzināšanai.
		2. Pārbaudīt visu Pretendentu sniegto ziņu patiesumu.
		3. Labot aritmētiskās kļūdas Pretendenta piedāvājumā atbilstoši Latvijas Republikas normatīvajos aktos noteiktajā kārtībā.
		4. Pēc nepieciešamības pieaicināt iepirkumu komisijas darbā piedalīties neatkarīgus ekspertus ar padomdevēja tiesībām.
		5. Noraidīt nepamatoti lētu piedāvājumu.
		6. Pārtraukt šo konkursu jebkurā tā stadijā, ja tam ir objektīvs pamatojums, par to attiecīgi nosūtot paziņojumu Iepirkumu uzraudzības birojam un visiem Pretendentiem.
		7. Veikt citas darbības saskaņā ar Publisko iepirkumu likumu, citiem normatīvajiem aktiem un šo iepirkuma nolikumu.
	2. Komisijas pienākumi:
		1. Nodrošināt iepirkuma norisi un dokumentēšanu.
		2. Nodrošināt brīvu konkurenci starp Pretendentiem, kā arī vienlīdzīgu un taisnīgu attieksmi pret tiem.
		3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkumu.
		4. Vērtēt Pretendentus un to iesniegtos piedāvājumus saskaņā ar Publisko iepirkumu likumu un šo nolikumu, izvēlēties piedāvājumu vai pieņemt lēmumu par šī iepirkuma izbeigšanu, neizvēloties nevienu piedāvājumu.
		5. Veikt citas darbības saskaņā ar Publisko iepirkumu likumu, citiem normatīvajiem aktiem un iepirkuma nolikumu.

# Pretendenta tiesības un pienākumi

* 1. Pretendenta tiesības:
		1. Laikus pieprasīt iepirkuma komisijai papildu informāciju par iepirkuma nolikumu, iesniedzot rakstisku pieprasījumu.
		2. Pirms piedāvājuma iesniegšanas termiņa beigām grozīt vai atsaukt iesniegto piedāvājumu.
		3. Iesniedzot piedāvājumu, no Pasūtītāja pieprasīt apliecinājumu par piedāvājuma saņemšanu.
		4. Veikt citas darbības saskaņā ar Publisko iepirkumu likumu, citiem normatīvajiem aktiem un konkursa nolikumu.
	2. Pretendenta pienākumi:
		1. Ievēroti šī nolikuma prasības, kā arī regulāri sekot līdzi turpmākajām izmaiņām iepirkuma dokumentācijā, kas neierobežoti ir pieejama Pasūtītāja mājaslapā sadaļā “Iepirkumi”.
		2. Veikt visas nepieciešamās darbības, kuras ir pieprasījusi iepirkuma komisija Pretendenta piedāvājuma pārbaudei, salīdzināšanai un vērtēšanai.
		3. Sniegt patiesu informāciju un nemaldināt Pasūtītāju.
		4. Ja piedāvājums tiek sūtīts pasta sūtījumā, Pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu ne vēlāk kā noteiktajā piedāvājumu iesniegšanas termiņā.
		5. Veikt citas darbības saskaņā ar Publisko iepirkumu likumu, citiem normatīvajiem aktiem un konkursa nolikumu.

# Pielikums Nr. 1

*pie iepirkuma Nr. AS OŪS 2016/11, Olaine nolikuma*

**PIETEIKUMS**

**Piezīme**: *Pretendentam jāaizpilda tukšās vietas šajā formā.*

**Konkurss: Uzņēmuma darbinieku veselības apdrošināšana”**

(identifikācijas Nr. AS OŪS 2016/11, Olaine)

|  |  |
| --- | --- |
| Kam:  | No: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(Pretendenta nosaukums un adrese)* |

Godātā komisija,

1. Ar šo mēs apliecinām savu dalību iepirkuma procedūrā. Apstiprinām, ka esam iepazinušies ar iepirkuma nolikumu, un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju tiem nav.
2. Saskaņā ar iepirkuma nolikumu, mēs, apakšā parakstījušies, apstiprinām, ka piekrītam iepirkuma noteikumiem.
3. Piedāvājam sniegt veselības apdrošināšanu Pasūtītāja darbiniekiem.
4. Ja Pretendents ir piegādātāju apvienība:
	1. personas, kuras veido piegādātāju apvienību (nosaukums, reģ. Nr., juridiskā adrese):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. katras personas atbildības nododamā līguma daļa un tās apjoms %: \_\_\_\_\_\_\_\_\_\_\_\_\_\_\_
5. Mēs apstiprinām, ka visi pievienotie dokumenti veido šo piedāvājumu.
6. Apliecinām, ka mūsu rīcībā būs visas nepieciešamās kompetences un visi nepieciešamie resursi līguma izpildei.
7. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkuma procedūrā.
8. Ja mēs iegūsim tiesības noslēgt iepirkuma līgumu, līguma izpildi koordinējošā persona no mūsu puses būs:

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālrunis, fakss: |  |
| e-pasta adrese: |  |

1. Informācija par Pretendentu vai personu, kura pārstāv piegādātāju konkursā:

|  |  |
| --- | --- |
| Pretendenta nosaukums: |  |
| Reģistrēts Komercreģistrā: |  |
| ar Nr. |  |
| Juridiskā adrese:  |  |
| Korespondences adrese: |  |
| Kontaktpersona: |  |
|  | (vārds, uzvārds, amats) |
| Telefons: |  |
| Fakss: |  |
| E-pasta adrese: |  |
| Nodokļu maksātāja reģistrācijas Nr.: |  |
| Banka: |  |
| Kods: |  |
| Konts: |  |
| Telefons: |  |

Ar šo uzņemos pilnu atbildību par iepirkumam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Piedāvājuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

Vārds, uzvārds:

Amats:

Pieteikums sastādīts un parakstīts 2016. gada.\_\_\_\_. \_\_\_\_\_\_\_\_\_\_\_.

# Pielikums Nr. 2

*pie iepirkuma Nr. AS OŪS 2016/11, Olaine nolikuma*

VEIDLAPA

Aizpilda pēc nepieciešamības pats Pretendents, apvienības biedri

APLIECINĀJUMS PAR PRETENDENTA PIEREDZI

Pretendentam 3 (trīs) iepriekšējos gados (2013., 2014., 2015.g. līdz piedāvājuma iesniegšanas dienai) līdz piedāvājuma iesniegšanas brīdim ir pieredze līgumu izpildē un ir saņemta pasūtītāja atsauksme.

|  |  |  |  |  |
| --- | --- | --- | --- | --- |
| **N.p.k.** | **Sniegto pakalpojumu īss apraksts, kurā norādīta informācija par Pretendenta pieredzi atbilstoši nolikuma 9.5. punkta prasībām** | **Apdrošināto personu skaits** | **Apdrošināšanas periods no – līdz -** | **Pasūtītāja nosaukums, kontaktpersona, tālruņa numurs** |
| 1. |  |  |  |  |
| 2. |  |  |  |  |
| 3. |  |  |  |  |

Pievienojam \_\_\_atsauksmi/es no augstākminētajiem pasūtītāja/iem.

# Pielikums Nr. 3

*pie iepirkuma Nr. AS OŪS 2016/11, Olaine nolikuma*

TEHNISKĀ SPECIFIKĀCIJA VESELĪBAS APDROŠINĀŠANAI – PRETENDENTA TEHNISKĀ PIEDĀVĀJUMA FORMA

Kopējā veselības apdrošināšanas programmas prēmija (iesk. papildprogrammas) **1 (vienai) personai nevar pārsniegt 239 EUR (divsimt trīsdesmit deviņus eiro)**.

Polises darbības teritorija: Latvijas Republika.

Veselības apdrošināšanas laiks: 24 (divdesmit četras) stundas diennaktī.

Apdrošināmo personu skaits: 175 *(precīzs apdrošināto personu skaits tiks precizēts līguma slēgšanas brīdī).*

Kopējas prēmijas apmaksa: 1 (viens) maksājums.

| Nr.p.k. | Vērtēšanas apzīmējums | **TEHNISKĀ SPECIFIKĀCIJA** | **PRETENDENTA TEHNISKAIS PIEDĀVĀJUMS** |
| --- | --- | --- | --- |
| Pretendents piedāvā (jā)/ nepiedāvā (nē) pakalpojumu. Piedāvājuma apraksts. | Piedāvātie papildu uzlabojumi, kas nepalielina piedāvājuma cenu. | Piezīmes par izņēmumiem ierobežojumiem, papildu limitiem un pakalpojuma izmantošanas nosacījumiem. |
| 1 | 2 | 3 | 4 | 5 | 6 |
| **PAMATPROGRAMMU MINIMĀLĀS PRASĪBAS** |
| 1. | Līgumiestādēs, ja pakalpojums ir apmaksājams, un apdrošinātājs un iestāde ir šo pakalpojumu iekļāvuši savā sadarbības līgumā – 100%, līgumiestādes cenrāža apmērā. |  |  |  |
| 2. | Līgumiestādēs, ja pakalpojums ir apmaksājams, bet apdrošinātājs un iestāde nav šo pakalpojumu iekļāvuši savā sadarbības līgumā – 100%, apdrošinātāja cenrāža apmērā, kas nav zemāks par šajā specifikācijā noteikto (pieļaujamais cenrādis, norādītās pozīcijas), ir pievienots piedāvājumam un līguma darbības laikā netiks samazināts vai kā citādi ierobežots. |  |  |  |
| 3. | Iestādēs, ar kurām apdrošinātājam nav līguma – 100%, apdrošinātāja cenrāža apmērā, kas nav zemāks par šajā specifikācijā noteikto (pieļaujamais cenrādis, norādītās pozīcijas), ir pievienots piedāvājumam un līguma darbības laikā netiks samazināts vai kā citādi ierobežots. |  |  |  |
| 4. | Minimālā kopējā apdrošinājuma summa vienai personai gadā – ne mazāk kā 3 100 EUR (pacienta iemaksas - ne vairāk kā 600 EUR). |  |  |  |
| 5. | **Pacienta iemaksa** 100% apmērā, saskaņā ar 2013. gada 17. decembra MK noteikumos Nr. 1529 „Veselības aprūpes organizēšanas un finansēšanas kārtība” noteikto apmēru, saņemot ārstniecisko ambulatoro un stacionāro palīdzību (t.sk. pacienta līdzmaksājums, stacionārā rehabilitācija) – apdrošinājuma summa ne mazāk kā 600 EUR/gadā. |  |  |  |
| 6. | K1 | **Maksas ambulatorā palīdzība** – apdrošinājuma summa vienai apdrošināmai personai polises periodā (1 gads) – ne mazāk kā 1000 EUR. |  |  |  |
| 7. | K1 | Ārstu (speciālistu) pakalpojumi.Pretendentam jānorāda visi piedāvātās pamatprogrammas ietvaros apmaksājamie ārstu/speciālistu pakalpojumi un pakalpojumu cenrādis. |  |  |  |
| 8. | K1 | Jebkura vakcinācija – apdrošinājuma summa gadā 50,- EUR.  |  |  |  |
| 9. | K1 | Ārsta nozīmētas ārstnieciskās manipulācijas.Pretendentam jānorāda visi piedāvātās pamatprogrammas ietvaros apmaksājamās ārstnieciskās manipulācijas un piemērojamais cenrādis. |  |  |  |
| 10. | K1 | Laboratoriskie izmeklējumi – apmaksa 100% vai pēc sabiedrības apmeklētākā laboratorijas cenrāža: Pretendentam jānorāda visi piedāvātās pamatprogrammas ietvaros apmaksājamie laboratoriskie izmeklējumi. |  |  |  |
| 11. | K1 | Diagnostiskie izmeklējumi, paredzot kontrastvielu apmaksu.Pretendentam jānorāda visi piedāvātās pamatprogrammas ietvaros apmaksājamie diagnostiskie izmeklējumi un to cenrādis. |  |  |  |
| 12. | K1 | „Dārgā diagnostika”, paredzot kontrastvielu apmaksu.Pretendentam jānorāda visi piedāvātās pamatprogrammas ietvaros apmaksājamie diagnostiskie izmeklējumi un to cenrādis. |  |  |  |
| 13. | K1 | Fiskālā terapija ar ārstējošā ārsta norīkojumu - 10 (desmit) reizes saslimšanas gadījumā. |  |  |  |
| 14. | K1 | Ārsta apskates dažādu izziņu saņemšanai, t.sk, autotransporta vadīšanai, laulību apliecībai, ieroču atļaujai. |  |  |  |
| 15. | K1 | Neatliekamā palīdzība100% apmērā gan līguma, gan nelīguma iestādēs, kopējā atlīdzību limita ietvaros, jebkurā ar medicīniskās palīdzības sniegšanu saistītu izsaukumu. |  |  |  |
| 16. | K2 | **Maksas stacionārā palīdzība** – atlīdzības apmērs – ne mazāk kā 500 EUR par vienu stacionāro gadījumu.  |  |  |  |
| 17. | K2 | Ārstēšanās dienas un diennakts stacionārā ar vai bez primārās veselības aprūpes ārsta norīkojuma, tajā skaitā: |  |  |  |
| 18. | K2 | Maksas operācijas, tajā skaitā – plānveida. |  |  |  |
| 19. | K2 | Sarežģīti diagnostiskie un laboratoriskie izmeklējumi, ārstu konsultācijas, nozīmētie medikamenti un papildus serviss (piem. maksa par palātu). |  |  |  |
| 20. | Apdrošinātājs var prasīt maksas stacionāro ārstniecību – operācijas – iepriekš saskaņot ar Apdrošinātāju, taču saskaņojuma savlaicīga neorganizēšana/ saņemšana bez saskaņojuma nevar kalpot par izmaksas atteikumu, ja izmaksa pienākas pēc programmas nosacījumiem (diagnoze vai pakalpojums nav izņēmumu sarakstā). |  |  |  |
| **PAPILDPROGRAMMU MINIMĀLĀS PRASĪBAS**  |
| 21. | Pretendents veic izmaksu un atļauj saņemt papildprogrammās paredzētos pakalpojumus gan Pretendenta līgumiestādēs, gan iestādēs, kur Pretendentam nav sadarbības līguma.  |  |  |  |
| 22. | K1.1 | **Papildprogramma “Zobārstniecība” -** 50% apmērā - zobārsta vizīte un konsultācija, rentgeni, vietējā anestēzija, zobu ekstrakcijas, zobu terapeitiska un ķirurģiska labošana, plombēšana, neatliekamā palīdzība, zobu higiēnas pakalpojumi (vismaz vienu reizi gadā). Apdrošinājuma summa vienai personai - ne mazāk kā 150 EUR/gadā. |  |  |  |
| 23. | K4 | **Pretendenta piedāvātās papildprogrammas, to apraksts un ierobežojumi.** |  |  |  |
| **PRETENDENTAM JĀNODROŠINA** |
| 24. | Iespēja darbiniekiem viena mēneša laikā no apdrošināšanas līguma (vai jaunu darbinieku iekļaujot polisē, ļaut tam izvēlēties jau esošu pamatprogrammas un papildprogrammas kombināciju, un veikt papildprogrammas apmaksu par saviem līdzekļiem) noslēgšanas dienas izvēlēties papildprogrammas un apmaksāt tās no personīgajiem līdzekļiem, izmantojot Pasūtītāju kā starpnieku. |  |  |  |
| 25. | Minimālais dalībnieku skaits - 15 (piecpadsmit) darbinieki, kas pamatprogrammai var izvēlējies kādu no papildprogrammām. |  |  |  |
| 26. | Apdrošinātās personas brīdināšana rakstiska paziņojuma veidā ar e-pasta starpniecību par segumā ietverto limitu izmantošanu, ja tie jau izmantoti 80% apmērā. |  |  |  |
| 27. | Regresa par pārtērētajiem apdrošināšanas polisē paredzētajiem, pieļaujamajiem limitiem vēršana tikai pret apdrošināto personu. |  |  |  |
| 28. | Apdrošināšanas atlīdzības saņemšana divu nedēļu laikā pēc nepieciešamo dokumentu iesniegšanas pa pastu vai klātienē Pretendenta norādītajos birojos, un 5 (piecu) darba dienu laikā, iesniedzot elektroniski (e-pasts vai mājas lapa). |  |  |  |
| 29. | Iespēja veikt Apdrošināmo personu skaita izmaiņas ne biežāk kā 1 (vienu) reizi mēnesī apdrošināšanas perioda laikā. |  |  |  |
| 30. | Pretendentam jāparedz iespēja visā polises darbības laikā veikt darbinieku un izslēgšanu no līguma, piemērojot proporcionālo aprēķina principu, lai noteiktu piemaksājamo vai atmaksājamo prēmiju par jauno vai neizmantoto polises periodu. |  |  |  |
| 31. | Skaidri formulēts un pamatots atlīdzības izmaksu atteikums. |  |  |  |
| 32. | Plašs līgumorganizāciju klāsts Olaines reģionā - iestādes (neskaitot laboratoriju filiāles un punktus), kur saņemt maksas ambulatoros un/vai maksas stacionāros pakalpojumus. |  |  |  |
| 33. | Rakstiskas garantijas izsniegšana medicīniskajām iestādēm maksas stacionāro pakalpojumu saņemšanai - 5 (piecu) darba dienu laikā, ja to paredz apdrošināšanas programma. |  |  |  |
| 34. | Līgumorganizāciju skaita papildināšana pēc Pasūtītāja lūguma, ja Apdrošinātājs un attiecīgā ārstniecības iestāde/ konkrētais ārstniecības pakalpojumu sniedzējs spēj vienoties par sadarbības līguma nosacījumiem. |  |  |  |
| 35. | Līgumorganizāciju un tajā apmaksājamo pakalpojumu precīza saraksta ievietošana Pretendenta mājas lapā. |  |  |  |
| 36. | Bezmaksas nepieciešamo dokumentu kopiju, kā arī izziņu izsniegšana iesniegšanai Valsts ieņēmuma dienestam, ne vēlāk kā 10 darba dienu laikā no pieprasījuma brīža. |  |  |  |
| 37. | K3 | Darbinieku radinieku apdrošināšana (minimālā radniecība - laulātais, nepilngadīgi bērni (t.sk. audžubērni)). Maksimālais pieļaujamais koeficients aprēķinot prēmijas apmēru - 1,25. |  |  |  |

# Pielikums Nr. 4

*Iepirkuma AS OŪS 2016/11, Olaine nolikumam*

VESELĪBAS APDROŠINĀŠANAS FINANŠU PIEDĀVĀJUMS

Mēs piedāvājam veikt konkursa “**Uzņēmuma darbinieku veselības apdrošināšana”** veselības apdrošināšanas pakalpojumus, saskaņā ar iepirkuma nolikumu un tā pielikumiem, tajā noteiktajā laikā un veidā.

Pretendents aizpilda iezīmētos lauciņus:

|  |  |
| --- | --- |
| **Apdrošināšanas prēmija (sk. atbilstošos punktus Tehniskajā specifikācijā)** | **Gada prēmija vienam darbiniekam****(EUR)** |
| 1. Pamatprogramma
 | *norādīt* |
| Papildprogrammu cenas |  |
| 1. Zobārstniecība
 | *norādīt* |
| 1. Sports
 | *norādīt* |
| … |  |

|  |  |
| --- | --- |
| Pretendenta atzīme par papildus iekļautajiem pakalpojumiem veselības apdrošināšanas pamatprogrammā | *Iekļauts/ neiekļauts* |
| 1. Grūtniecības maksas aprūpe
 |  |
| 1. Fizikālās terapijas
 |  |
| 1. Ambulatorā rehabilitācija
 |  |

Datums:

Uzņēmuma vadītāja vai tā pilnvarotās personas (pievienot pilnvaru) paraksts, tā atšifrējums, zīmogs.

|  |  |
| --- | --- |
| Pilnvarotās personas paraksts: |  |
| Parakstītāja vārds, uzvārds un amats: |  |
| Piedāvājumu iesniedzējas sabiedrības nosaukums: |  |